תקנות הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון והוראת שעה), התשע"ז-2017

בתוקף סמכותי לפי סעיפים 6(ד1), 24 (ג) ו-35(א) לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע – 2009[[1]](#footnote-2) (להלן – החוק), סעיף 3(ג1) לחוק, כנוסחו בסעיף 20(א)(1) לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון והוראת שעה) , התשע"ז – 2017[[2]](#footnote-3) (להלן-החוק המתקן), סעיף 3(ג2) לחוק כנוסחו בסעיף 20(א)(1) לחוק המתקן, סעיף 10א(ד) לחוק, כנוסחו בסעיף 20(א)(3) לחוק המתקן, סעיף 35(א)(1א) לחוק, כנוסחו בסעיף 20(א)(5) לחוק המתקן, וסעיף 21(ב) לחוק המתקן, בהסכמת שרת המשפטים– לעניין תקנה 3, ובהתייעצות עמה - לעניין תקנה 3ד המובאת בתקנה 6(2) לתקנות אלה ולעניין תקנה 4 , בהתייעצות עם הממונה על יישומים ביומטריים- לעניין תקנה 3, באישור ועדת השרים ליישומים ביומטריים- לעניין תקנות 1, 2 ותקנה 3ד המובאת בתקנה 6(2) לתקנות אלה, ובאישור ועדת הכנסת המשותפת אני מתקין תקנות אלה:

|  |  |  |
| --- | --- | --- |
| הוספת תקנה 1א |  | בתקנות הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התשע"א -2011[[3]](#footnote-4) (להלן -התקנות העיקריות), אחרי תקנה 1 יבוא: |
|  |  | "נטילת אמצעי זיהוי ביומטריים לצורך הנפקת מסמך זיהוי |  1א. | נטילת אמצעי זיהוי ביומטריים מכל תושב הפונה לקבלת מסמך זיהוי, והפקת נתוני זיהוי ביומטריים לפי סעיף 3 לחוק וכן נטילה, הפקה והשוואה לפי סעיף 6(א)(1) לחוק, בידי עובד משרד הפנים שהוסמך לכך, ייעשו בכל לשכות רשות האוכלוסין וכן במקומות נוספים, שיורה ראש רשות האוכלוסין או מי שהוא הסמיכו לכך, שבהם תוכל רשות האוכלוסין לאפשר את השירות באמצעות עובדיה לקבוצות תושבים מסוימות הנמצאות במקומות כאמור ."; פעולות כאמור ייעשו תוך שמירה על כללים הנוגעים לאבטחת מידע ושמירה על הפרטיות הנוהגים בלשכות רישום האוכלוסין. |
| תיקון תקנה 2 | 2. |  בתקנה 2 לתקנות העיקריות-  |
|  |  | (1) | במקום כותרת השוליים יבוא:" הוראות מיוחדות לעניין הליך וידוא ואימות לקטין ולאדם שמונה לו אפוטרופוס". |
|  |  | (2) | במקום תקנת משנה (א) יבוא: "(א) על אף האמור בתקנה 1, במקרה שבו התושב המבקש מסמך זיהוי ביומטרי הוא קטין שטרם מלאו לו 14 שנים או אדם שמונה לו אפוטרופוס, לא יתקיים הליך תשאול לגבי הקטין או האדם כאמור; עובד רשות האוכלוסין ייטול אמצעי זיהוי ביומטריים מהמבקש לאחר שנציגו הזדהה כנדרש לפניו, הציג ראיה בדבר היותו נציגו כאמור ועבר הליך תשאול כמשמעו בתקנה 1(ב) ובלבד שעובד רשות האוכלוסין שוכנע בדבר זהות המבקש וזהות הנציג; במקרה שבו לא ניתן לערוך לנציג הליך תשאול המבוסס על מידע הקיים לגביו, ייערך לנציג הליך תשאול המבוסס על מידע הקיים לגבי המבקש והנציג ישיב במקומו.(א1) במקרה שבו מחזיק נציגו של הקטין או האדם שמונה לו אפוטרופוס מסמך זיהוי ובו אמצעים או נתונים ביומטריים, ונמצאה התאמה בין אמצעי הזיהוי הביומטריים שניטלו ממנו לבין האמצעים או הנתונים הביומטריים שבמסמך הזיהוי, לא יידרש הליך תשאול אלא אם כן הורה ראש רשות האוכלוסין כי נדרש הליך תשאול." |
|  |  | (3) | במקום תקנת משנה (ג) יבוא: *"*(ג) בתקנה זו, "נציג" של אדם- כהגדרתו בסעיף 80 לחוק הכשרות המשפטית והאפוטרופסות, התשכ"ב- 1962 [[4]](#footnote-5). " |
| הוספת תקנה 9א  | 3. | אחרי תקנה 9 לתקנות העיקריות יבוא: |
| בסעיף 6ד1. המחוקק הורה במפורש לכלול הוראות בדבר אבטחת מידע. מדובר בפרוייקטים עתידיים.הפנייה לתקנה 12 לא מספיקה. |  | "אימות זהות באמצעים ממוכנים  | 9א | לשם שיפור שירותי רשות האוכלוסין והנגשתם יכול שיבוצע עבור אדם שבחר בכך, אימות זהותו של אדם גם בדרך של נטילה, הפקה והשוואה כאמור בסעיף 6 לחוק, באתרי רשות האוכלוסין באמצעים ממוכנים ושלא בפני בעל תפקיד; ";פעולות כאמור ייעשו תוך שמירה על כללים הנוגעים לאבטחת מידע ושמירה על הפרטיות הנוהגים בלשכות רשות האוכלוסין, בדגש על ההיבטים המיוחדים הקשורים במיכון; לעניין זה תחול תקנה 12 בשינויים המחויבים |
|  |  |  |  |  |  |  |
| תיקון תקנה 13  | 4. | בתקנה 13 לתקנות העיקריות אחרי תקנת משנה (ה) יבוא: |
|  |  | "(ה1) | עובד משרד הפנים רשאי להעביר תוצאת זיהוי לפי סעיף 15 לחוק במקרה שבו היה לו או למי מהגורמים המנויים בסעיף האמור יסוד סביר לחשד בדבר קבלת מסמך זיהוי או ניסיון של אדם לקבל מסמך זיהוי תוך מסירת פרטים כוזבים." |
| תחילה | 5. | תחילתן של תקנות אלה ביום ז' בסיוון התשע"ז (1 ביוני 2017) (להלן – יום התחילה). |
| הוראת שעה | 6. | בתקופת הוראת השעה כמשמעותה בסעיף 20(א) לחוק המתקן יקראו את התקנות העיקריות כך: |
|  |  | (1)בתקנה 3(א) לתקנות העיקריות, אחרי "המפורטים בתוספת" יבוא "הראשונה". |
|  |  | (2)אחרי תקנה 3 לתקנות העיקריות יבוא: |
|  |  |  |  |
|  |  |  |  |  |
|  |  | "מידע לתושבים | 3א. | (א) | משרד הפנים יקיים מערך הסברה שמטרתו יידוע התושב כי העברת תמונות טביעות האצבעות ונתוני הזיהוי הביומטריים שהופקו מהן לצורך הכללתם במאגר הביומטרי איננה חובה ומותנית במתן הסכמתו; ההסברה תכלול, בין היתר, הקרנת סרטוני הדרכה והצבת שילוט ועלוני הסבר שיהיו זמינים באופן קבע, בשפה פשוטה ובהירה ובמקום נגיש ונראה לעין בלשכות רשות האוכלוסין, פרסום באתר האינטרנט במקום בולט, באמצעי תקשורת מרכזיים ובדרכי פרסום אחרות; מערך ההסברה ייתן מענה לדוברי השפות עברית, ערבית, רוסית, אמהרית אנגלית וצרפתית. |
|  |  |  |  | (ב) | פעולות ההסברה לא ינוסחו באופן הבא לשכנע או לעודד מסירת טביעות אצבע או המציג אפשרות זו, ישירות, או במשתמע, כאפשרות עדיפה על פני אי מתן טביעות אצבע; |
|  |  |  |  | (ג) | ההסברה תכלול הסבר כתוב בו יפורט, בין היתר, מהו מאגר ביומטרי ומהם אמצעים ביומטריים ונתוני זיהוי ביומטריים |
|  |  | הסכמה לשמירת תמונות טביעות האצבע במאגר הביומטרי | 3ב. | תושב בגיר המסכים להכללת תמונות טביעות האצבעות ונתוני הזיהוי הביומטרי שהופקו מהן, במאגר הביומטרי יאשר בכתב את הסכמתו לפי הנוסח שבטופס הסכמה הערוך לפי הנוסח שבטופס 1 לתוספת השנייה  |
|  |  | בקשה למחיקת תמונות טביעות האצבע מהמאגר הביומטרי | 3ג. | (א)תושב המבקש למחוק את תמונות טביעות האצבעות ונתוני הזיהוי הביומטריים שהופקו מהן שהוכללו במאגר הביומטרי (להלן - המבקש), יחזיר לעובד רשות האוכלוסין את מסמכי הזיהוי שברשותו ויאשר את בקשתו בכתב לפי הנוסח שבתוספת השלישית וכן על בקשה להנפקת מסמך זיהוי חדש; מסמכי זיהוי שהיו בתוקף במועד הגשת הבקשה יבוטלו עם הגשת הבקשה למחיקה. (ב)רשות האוכלוסין תעביר בקשה כאמור בתקנת משנה (א) לרשות וכן תעביר את האמצעים או הנתונים הביומטריים שניטלו באותו מועד מהמבקש ויחולו הוראות תקנה 13 בשינויים המחויבים. (ג) לא הסתיים הליך הבדיקה של עובד רשות האוכלוסין, הרשות לא תמחק את תמונות טביעות האצבע מן המאגר אלא לאחר השלמת הליך וידוא ואימות זהות התושב.  |
|  |  | באילו נסיבות מדובר? מאיזה סוג?יש להוסיף כי בתקופה שעד למחיקה לא יהיה שימוש בטביעות האצבע של מי שביקש מחיקתן- גם לשם העברה לרשויות אחרות- הן מהמאגר והן מהגיבוי  |  | (ד) נמצאה התאמה בין אמצעים או נתונים ביומטריים של המבקש לבין אמצעים או נתונים ביומטריים הכלולים במאגר הביומטרי, הרשות תמחק מהמאגר הביומטרי את תמונות טביעות האצבע של המבקש והנתונים שהופקו מהן בתוך 48 שעות ממועד קבלת בקשת המחיקה ברשות; ואולם ראה ראש הרשות כי במקרה מסוים נתקיימו נסיבות מיוחדות בגינן נבצר לבצע את המחיקה שלא אפשרו את המחיקה במועד האמור רשאי הוא בהחלטה מנומקת בכתב להאריך את התקופה בתקופה נוספת שלא תעלה על 14 ימים מתום 48 השעות כאמור. (ה) על אף האמור בתקנת משנה (ד), הרשות תמחק את תמונות טביעות האצבע של המבקש והנתונים שהופקו מהן מכלל הגיבויים בתוך 90 ימים ממועד קבלת בקשת המחיקה ברשות; ואולם ראה ראש הרשות כי במקרה מסוים מתקיימות נסיבות מיוחדות שלא אפשרו את המחיקה במועד האמור, רשאי הוא בהחלטה מנומקת בכתב ובאישור השר להאריך את התקופה בתקופה נוספת שלא תעלה על 60 ימים מתום 90 הימים כאמור. (ו) במניין הימים לעניין תקנה זו יובאו בחשבון ימי עבודה בלבד. |
| האם לא כדאי לפרסם לציבור את העובדה שלפי החוק החדש על קטינים להגיע ללשכות עם הוריהם אם ברצונם  |  | הוראות מיוחדות לעניין הסכמה או בקשה למחיקה של קטין או אדם שמונה לו אפוטרופוס | 3ד. | (א) הכללת תמונות טביעות האצבעות של קטין שמלאו לו 16 שנים, או נתוני הזיהוי הביומטריים שהופקו מהן במאגר הביומטרי מותנית בהסכמת הקטין ונציגו באמצעות הסכמתם בכתב לפי טופס 2 בתוספת השנייה וזאת לאחר שיינתן לקטין הסבר בכתב ובעל פה, בשפה פשוטה וברורה לפיה אין חובה להכליל את טביעות האצבע כאמור, יפנה אותו לחומרי הסברה בנדון ויציין כי במלאת לו 18 שנים יוכל לבקש את מחיקת טביעות האצבע, כאמור בסעיף קטן (ב)(ב) משרד הפנים יפנה בהודעה לקטין שתמונות טביעות האצבע שלו או נתוני הזיהוי הביומטריים שהופקו מהן הוכללו במאגר הביומטרי, לקראת הגיעו לגיל 18 (להלן – קטין שבגר), ויידע אותו על אפשרותו לבקש את מחיקת תמונות טביעות האצבע שלו או נתוני הזיהוי הביומטריים שהופקו מהן, מהמאגר הביומטרי; היו בידי קטין שבגר מסמכי זיהוי בתוקף, יחזירם לעובד רשות האוכלוסין ואלה יבוטלו עם הגשת הבקשה למחיקה כאמור.(ג) הכללת תמונות טביעות האצבעות של אדם שמונה לו אפוטרופוס, או נתוני הזיהוי הביומטריים שהופקו מהן במאגר הביומטרי מותנית בהסכמת נציגו באמצעות הסכמתו בכתב לפי טופס הסכמה כאמור בתקנת משנה (א) וכן, אם אותו אדם מסוגל להבין בדבר גם בהסכמתו בכתב של אותו אדם.  |
|  |  |  |  | (ד) בקשה למחוק את תמונות טביעות האצבעות של קטין או אדם שמונה לו אפוטרופוס ואת נתוני הזיהוי הביומטריים שהופקו מהן מהמאגר הביומטרי תתקבל בטופס הערוך לפי הנוסח בתוספת השלישית באישור בכתב של הקטין או נציגו או של האדם שמונה לו אפוטרופוס, או נציגו, לפי העניין, ויחולו הוראות תקנה 3ג |
|  |  | (3)התוספת לתקנות העיקריות תסומן "תוספת ראשונה" ואחריה יבוא: |

"**תוספת שניה**

טופסי הסכמה להכללת טביעות אצבע במאגר הביומטרי

לשקול ציון גודל גופן (פונט)

**טופס 1- טופס הסכמה לבגיר**

**(תקנה 3ב)**

**כתב הסכמה**

(ימולא בנוכחות עובד רשות האוכלוסין)

אני החתום מטה:

מספר זהות שם ומשפחה תאריך לידה

מביע בזה את הסכמתי לשמירת תמונות שתי טביעות האצבעות שלי והנתונים שיופקו מהן לשמירה במאגר הביומטרי ושימוש בהם לפי הוראות חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

ידוע לי כי לא ייעשה כל שימוש באמצעים הביומטריים שאמסור או בנתונים הביומטריים שיופקו מהם, אלא לפי חוק וכי בנסיבות מסוימות משרד הפנים יהיה רשאי להעבירם למשטרת ישראל, למשטרה הצבאית או לרשויות הביטחון

ידוע לי כי לאחר שנתתי את הסכמתי , אוכל לחזור בי מהסכמתי זו על ידי בקשה שתוגש ברשות האוכלוסין.

ידוע לי כי אינני חייב להסכים לשמירת תמונות שתי טביעות האצבעות שלי והנתונים שיופקו מהן לשמירה במאגר וכי בלא מתן הסכמה כאמור, אקבל מסמכי זיהוי ביומטריים לתקופה שלא תעלה על חמש שנים. פרט לכך, תוקף מסמכי הזיהוי והשימושים שאוכל לעשות בהם לא יוגבלו.

ידוע לי שבאפשרותי לבקש הסבר על המשמעות של שמירת תמונות טביעות האצבע והנתונים שיופקו מהן במאגר הביומטרי, לרבות השימוש שניתן לעשות בהם, כמפורט בעלוני ההסבר.

ידוע לי כי שמירת תמונות טביעות האצבע והנתונים כאמור במאגר הביומטרי נעשית מכוח הוראת שעה ל-5 שנים הניתנת להארכה.

תאריך \_\_\_\_\_\_\_\_\_\_\_\_\_\_\_

 חתימה

-------------------------------------------------------------------------------------------

**טופס 2 - טפס הסכמה לקטין/לאדם שמונה לו אפוטרופוס**

**(תקנה 3ד(א))**

**כתב הסכמה**

(ימולא על ידי קטין מגיל 16/ אדם שמונה לו אפוטרופוס, בנוכחות עובד רשות האוכלוסין)

אני החתום מטה:

מספר זהות שם ומשפחה תאריך לידה

מביע בזה את הסכמתי לשמירת תמונות שתי טביעות האצבעות שלי והנתונים שיופקו מהן לשמירה במאגר הביומטרי ושימוש בהם לפי הוראות חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

ידוע לי כי לא ייעשה כל שימוש באמצעים הביומטריים שאמסור או בנתונים הביומטריים שיופקו מהם, אלא לפי חוק וכי בנסיבות מסוימות משרד הפנים יהיה רשאי להעבירם למשטרת ישראל, למשטרה הצבאית או לרשויות הביטחון.

ידוע לי כי לאחר שנתתי את הסכמתי , אוכל לחזור בי מהסכמתי זו על ידי בקשה שתוגש ברשות האוכלוסין.

.

ידוע לי כי אינני חייב להסכים לשמירת תמונות שתי טביעות האצבעות שלי והנתונים שיופקו מהן לשמירה במאגר וכי בלא מתן הסכמה כאמור, אקבל מסמכי זיהוי ביומטריים לתקופה שלא תעלה על חמש שנים.
פרט לכך, תוקף מסמכי הזיהוי והשימושים שאוכל לעשות בהם לא יוגבלו.

ידוע לי שבאפשרותי לבקש הסבר על המשמעות של שמירת תמונות טביעות האצבע והנתונים שיופקו מהן במאגר הביומטרי, לרבות השימוש שניתן לעשות בהם, כמפורט בעלוני ההסבר.

ידוע לי כי שמירת תמונות טביעות האצבע והנתונים כאמור במאגר הביומטרי נעשית מכוח הוראת שעה ל-5 שנים הניתנת להארכה.

תאריך \_\_\_\_\_\_\_\_\_\_\_\_\_\_\_

 חתימה

למילוי על ידי הורה או אפוטרופוס:

אני מביע בזה את הסכמתי לשמירת תמונות שתי טביעות האצבעות,של בני/בתי/האדם שמוניתי לו אפוטרופוס שפרטיו/ה מופיעים לעיל , והנתונים שיופקו מהן לשמירה במאגר הביומטרי והשימוש בהם בהתאם לחוק וכי בנסיבות מסוימות משרד הפנים יהיה רשאי להעבירם למשטרת ישראל, למשטרה הצבאית או לרשויות הביטחון.

ידוע לי כי לאחר שנתתי את הסכמתי, אוכל לחזור בי מהסכמתי.

ידוע לי כי אינני חייב להסכים לשמירת תמונות שתי טביעות האצבעות והנתונים שיופקו מהן לשמירה במאגר וכי בלא מתן הסכמה כאמור, יונפקו בעבור בני/ביתי/ האדם שמוניתי לו אפוטרופוס מסמכי זיהוי ביומטריים לתקופה שלא תעלה על חמש שנים. ידוע לי שפרט לכך, תוקף מסמכי הזיהוי והשימושים שניתן יהיה לעשות בהםלא י יוגבלו.

ידוע לי שבאפשרותי לבקש הסבר על המשמעות של שמירת תמונות טביעות האצבע והנתונים שיופקו מהן במאגר הביומטרי, לרבות השימוש שניתן לעשות בהם, כמפורט בעלוני ההסבר.

ידוע לי כי שמירת תמונות טביעות האצבע והנתונים כאמור במאגר הביומטרי נעשית מכוח הוראת שעה ל-5 שנים הניתנת להארכה.

מספר זהות שם ומשפחה תאריך לידה

תאריך \_\_\_\_\_\_\_\_\_\_\_\_\_\_\_

 חתימת ההורה/ האפוטרופוס

**תוספת שלישית**

(תקנות 3ג(א) ו-3ד(ד))

 בקשה למחיקת טביעות אצבע שהוכללו במאגר הביומטרי

 אני מבקש כי יימחקו תמונות טביעות האצבע שלי ונתוני הזיהוי הביומטריים שהופקו מהם שהוכללו במאגר הביומטרי.

ידוע לי כי עם הגשת הבקשה עליי להחזיר את מסמכי הזיהוי שברשותי, מסמכים אלו יבוטלו בהתאם לחוק ואוכל לבקש הנפקתם של מסמכי זיהוי חדשים שיהיו בתוקף עד חמש שנים.

מסמכי הזיהוי החדשים שיונפקו יכללו שבב ובו תמונות טביעות האצבע ותמונת הפנים;

תמונת הפנים תועבר למאגר הביומטרי ותישמר בו; תמונות טביעות האצבע יועברו למאגר הביומטרי לשם בדיקה בהתאם להוראות החוק ולאחריה יימחקו ולא יישמרו בו."

תאריך חתימה

|  |  |  |
| --- | --- | --- |
|  | 7. |  |
| הוראת מעברהאם הכוונה שאנשים שנכללו במאגר בתקופת המבחן יוכלו לבקש מחיקה רק בתאריכים המופיעים בסעיף זה? זו המשמעות. | 7. | (א) | מבלי לגרוע מהאמור בתקנה 3גו-3ד(ד) לתקנות העיקריות כנוסחן בתקנה 6(2) לתקנות אלה, תושב שתמונות טביעות האצבעות שלו ונתוני הזיהוי הביומטריים שהופקו מהן, הוכללו בהסכמתו במאגר הביומטרי בתקופת המבחן שלפי סעיף 41 לחוק, יוכל לבקש את מחיקת התמונות והנתונים כאמור מהמאגר הביומטרי מיום י"א בתשרי התשע"ח ( 1 באוקטובר 2017 ) עד יום כ"ה באדר ב' התשע"ט (1 באפריל 2019) באמצעות חתימה על בקשה לפי הנוסח שבתוספת השלישית לתקנות העיקריות כנוסחה בתקנה 6(3) לתקנות אלה, לאחר שימסור לעובד רשות האוכלוסין את מסמכי הזיהוי שברשותו ואלה יבוטלו עם הגשת הבקשה למחיקה כאמור; על בקשת המחיקה כאמור יחולו הוראות תקנות 3ג ו-3ד(ד) האמורות. |
|  |  | (ב) | (1) תמונות טביעות האצבעות ונתוני הזיהוי הביומטריים שהופקו מהן, של קטין שביום התחילה טרם מלאו לו 16, אשר הוכללו במאגר הביומטרי בהסכמתו, בתקופת המבחן לפי סעיף 41(1) לחוק, יימחקו מן המאגר הביומטרי בתוך 90 ימים מיום התחילה ובתוך 180 ימים מכלל הגיבויים.(2) מסמכי הזיהוי שבידו של קטין כאמור בפסקה (1) |
|  |  |  |

 \_\_\_\_\_\_\_\_\_\_\_\_

 אריה מכלוף דרעי

 שר הפנים

 \_\_\_\_\_\_\_\_\_ התשע"ז

( \_\_\_\_\_\_\_\_\_\_ 2017)

(חמ 4099- 3)

תקנות הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון), התשע"ז – 2017

דברי הסבר

ביום 15.12.09 פורסם חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע – 2009 (להלן – החוק).

**ביום 21/8/2011 פורסמו תקנות הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התשע"א – 2011 (להלן – התקנות) וכן צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תקופת מבחן), התשע"א – 2011, (להלן – הצו) אשר הסדיר את תקופת המבחן כאמור בסעיף 41(1) לחוק.**

**יישום החוק, התקנות והצו החל ביום 30/6/13 במסגרת תקופת המבחן אשר הוארכה מספר פעמים עד ליום ב' באדר התשע"ז ( 28/2/17) לאחר מועד זה, ממשיכות לחול הוראות הצו מכח סעיף 21 לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון והוראת שעה), התשע"ז – 2017 (להלן – התיקון לחוק) עד ליום תחילתו של התיקון לחוק.**

 ממצאי תקופת המבחן נבחנו על ידי שר הפנים והתקבלה החלטה לגבי אופן יישום החוק על כלל התושבים . השר שוכנע כי נדרש מאגר ביומטרי וכי הדבר יגשים את המטרה שלשמה נחקק החוק והוקם המאגר - מניעת התחזות וגניבת זהות והבטחת המהימנות הנדרשת לתיעוד החכם.

 לצד ההחלטה כי יש להחיל את החוק על כלל התושבים, החליט השר על מתווה אשר הוביל לתיקון החוק, נערכו תיקונים בהסדרים הקיימים בחוק, כאשר חלק מהסדרים אלה נקבעו כהוראת שעה למשך חמש שנים, הניתנת להארכה בצו לתקופות נוספות.

 לעניין סוגיית תכולת המאגר, נקבע כי המאגר הביומטרי יכלול תמונות תווי פנים של תושבים, ונקבעו הסדרים שונים כהוראת שעה למשך חמש שנים כאמור, הוראות לעניין הכללת תמונות טביעות אצבע של תושבים שיסכימו לכך בכתב, במאגר הביומטרי וכן הוראות שמטרתן להסדיר את הטיפול והשימוש במידע הביומטרי המועבר למאגר לצורך השוואה לנתונים הכלולים במאגר.

**ביום א' באדר התשע"ז (27 בפברואר 2017) התקבל בכנסת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון והוראת שעה), התשע"ז - 2017.**

**והוא ייכנס לתוקף ביום תחילתן של התיקון הנדון לתקנות העיקריות (להלן – יום התחילה).**

**בתמצית, עיקרו של התיקון לחוק הוא בכך שהמאגר הביומטרי יכלול תמונות תווי פנים של התושבים ומסמכי הזיהוי שיונפקו יהיו בתוקף עד חמש שנים, וכהוראת שעה של חמש שנים (הניתנת להארכה), ייכללו במאגר תמונות טביעות אצבע של תושבים שהסכימו לכך בכתב, ואלו יקבלו מסמכי זיהוי בתוקף עד עשר שנים. זאת לעומת תקופת המבחן שבה גם טביעות האצבע וגם תמונות הפנים הועברו למאגר ונשמרו בו ומסמכי הזיהוי היו בעלי תקופת תוקף עד עשר שנים.**

**יצויין, כי ההבדל האמור בין תקופת תוקף של מסמכי זיהוי לחמש שנים לבין תקופת תוקף לעשר שנים נובע מהיכולת הטכנולוגית של המאגר הביומטרי לתת תוצאות זיהוי בהסתמך על השוואת תמונות פנים בלבד ביחס ליכולת לתת תוצאות זיהוי בהסתמך על השוואת תמונות טביעות אצבעות ותמונות פנים גם יחד.**

**התיקונים המוצעים בתקנות נובעים ברובם מהצורך להתאים את ההסדרים שנקבעו בתקנות ויושמו בתקופת המבחן, להסדרים אשר נקבעו בתיקון לחוק ועומדים להיכנס לתוקף כאמור ביום התחילה.**

בהתאם לאמור לעיל, מוצעים מספר תיקונים לתקנות כמפורט להלן:

תקנה 1

**רשות האוכלוסין וההגירה (להלן – רשות האוכלוסין) תנפיק תיעוד ביומטרי לכלל התושבים אשר יזדקקו להנפקת מסמכי זיהוי החל מיום התחילה.**

**כחלק מהיערכות רשות האוכלוסין להנפקת התיעוד החכם בהיקפים גדולים, עולה הצורך לאפשר קיומם של תהליכי בקשה להנפקה לא רק בלשכות אלא אף במקומות נוספים אחרים, כחלק מהצורך בשיפור השירות לתושבים וכן הגעה לקבוצות אשר יכולת ההגעה שלהם ללשכות הינה מוגבלת או בלתי אפשרית.**

**בתקופת המבחן ערכה רשות האוכלוסין מספר מצומצם של הבאת עמדות הרכשה למקומות מחוץ ללשכות הרשות, בהתאם לסעיף 2(א) לצו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תקופת מבחן), התשע"א – 2011 ועם המעבר להחלת החוק על כלל התושבים יש לאפשר פרקטיקה זו בהתאם לצרכי האוכלוסייה הרחבה והגדלה**

**נוכח האמור לעיל, מוצע לקבוע כי** **אמצעי זיהוי ביומטריים בהתאם לסעיפים 3 ו – 6 לחוק ניתן יהיה ליטול מכל תושב הפונה לקבלת מסמך זיהוי בכל לשכות רשות האוכלוסין וההגירה וכן במקומות נוספים שיורה ראש רשות האוכלוסין או מי שהוא הסמיכו לכך, שבהם תוכל רשות האוכלוסין לאפשר את השירות באמצעות עובדיה.**

תקנה 2

**בתקנה 1 לתקנות העיקריות מוסדר הליך תשאול הנערך בלשכות רשות האוכלוסין לצורך וידוא ואימות זהות ביחס לתושב המבקש כי יונפק לו מסמך זיהוי. על פי תקנה 2 (כפי שתוקנה בתיקון תשע"ה), כאשר המבקש הוא קטין עד גיל 14 או אדם שמונה לו אפוטרופוס, אין הוא עובר הליך תשאול, אלא התשאול נערך לנציגו. מוצע לקבוע, כי במקרה שבו לא ניתן לערוך לנציג הליך תשאול המבוסס על מידע הקיים לגביו (כגון במקרה שבו ההורה הוא תושב זר ואינו רשום במרשם האוכלוסין) , ייערך הליך תשאול המבוסס על מידע הקיים לגבי הקטין או האדם שמונה לו אפוטרופוס והנציג ישיב במקומו .**

**בנוסף לתיקון האמור, מוחלפת תקנה 2(א) בשלמותה, משום שבנוסחה הקודם נעשה שימוש במונח "חסוי", ובהתאם לתיקון מס' 18 לחוק הכשרות המשפטית והאפוטרופסות התשכ"ב – 1962, אין משתמשים עוד במונח זה, אלא בביטוי "אדם שמונה לו אפוטרופוס". בהתאם לכך גם תשתנה כותרת הסעיף וההגדרה בתקנה 2(ג).**

**בנוסף, בדומה להסדר שנקבע בתקנה 4 לתקנות העיקריות ולפיו בעת הנפקה חדשה של מסמך זיהוי לתושב שיש בידו כבר מסמך זיהוי ביומטרי אין הוא נדרש לעבור הליך תשאול כאשר נערכת בדיקה לאימות זהותו באמצעות השוואת אמצעי הזיהוי הביומטריים שלו לאמצעי הזיהוי הביומטריים שבמסמך הזיהוי ונמצאה התאמה בבדיקה כאמור ,כך מוצע לאמת את זהותו של נציגו של קטין או אדם שמונה לו אפוטרופוס המחזיק בידו מסמך זיהוי ביומטרי, באמצעות בדיקת התאמה כאמור, ועל ידי כך לוותר על הצורך בהליך התשאול.**

תקנה 3

 **מוצע לקבוע, במסגרת ייעול ושיפור שירותי רשות האוכלוסין כי לצורך אימות זהותו של אדם נטילת אמצעים או נתונים ביומטריים לצורך השוואתם לאמצעים או הנתונים הביומטריים הכלולים במסמך הזיהוי של אותו אדם, יכול שתתבצע באתרי רשות האוכלוסין באופן ממוכן ושלא בפני בעל תפקיד** . **במסגרת זו ניתן יהיה גם לאפשר שירותים חדשים כמו – שחרור נעילת הסיסמא** **של תעודת הזהות** **או שיחזור הסיסמא במקרה שאינה ידועה לתושב, באופן יעיל ומהיר וללא צורך בהמתנה בתורים המתארכים לטיפול באמצעות פקידי הלשכות .** **אבטחת המידע באמצעים הללו תואמת את רמות אבטחת המידע של תהליך הנטילה וההשוואה המתבצע בפני עובדי רשות האוכלוסין, ומוצע להחיל את תקנה 12 אף בעניין זה, בשינויים המחוייבים.**

תקנה4

**לפי סעיף 15 לחוק, רשאי עובד משרד הפנים שהועברה לו תוצאת זיהוי מהרשות לניהול המאגר הביומטרי, להעבירה למשטרת ישראל, לרשויות התביעה, לפרקליטות, לבית המשפט (ולגורמים אחרים נוספים כל שייקבעו בצו). לצורך ביצוע סעיף זה מוצע לקבוע, כי עובד כאמור יהיה רשאי להעביר תוצאת זיהוי במקרה בו מתעורר חשד בדבר קבלת מסמך זיהוי או ניסיון של אדם לקבל מסמך זיהוי תוך מסירת פרטים כוזבים. יודגש, כי לא מדובר בהעברת מידע ביומטרי, אלא בהעברה של תוצאת הזיהוי כהגדרתה בסעיף 2 לחוק, כלומר – תוצאת הבדיקה במאגר הביומטרי בין אם היא תוצאה חיובית המאפשרת הנפקת מסמך זיהוי למבקש, או תוצאה שלילית – המונעת הנפקה עקב חשד להתחזות, זיוף זהות, או הרכשה כפולה.**

תקנה 5

**מוצע לקבוע את יום תחילתן של התקנות ליום י"ט באייר התשע"ז (15 במאי 2017).**

תקנה6 – הוראת השעה

**בתקופת הוראת השעה תוגדר התוספת לתקנות כ"תוספת ראשונה", ותתווספנה תוספות נוספות כפי שיפורט להלן.**

**בהתאם להוראת השעה בתיקון לחוק, מוצע לקבוע הסדרים מתאימים בתקנות, ואלו יתווספו** **לתקנות (אחרי תקנה 3 ) בתקופת הוראת השעה, כדלקמן:**

**תקנה 3א**

**מוצע לקבוע כי משרד הפנים יקיים הסברה שמטרתה יידוע התושב כי העברת תמונות טביעות אצבע ונתוני הזיהוי הביומטריים שהופקו מהן (להלן – טביעות האצבע) לצורך הכללה במאגר הביומטרי, מותנית בקבלת הסכמתו של התושב. משרד הפנים ישתמש לשם כך באמצעים כמו עלוני הסבר, סרטונים ושילוט, בשפות עברית, ערבית, אנגלית, רוסית ואמהרית. רשות האוכלוסין תנחה את עובדי הלשכות להפנות את התושבים לעיין בחומרי ההסברה ולהשיב על שאלות התושבים כמקובל בקבלת קהל, וכך גם ייכתב בנהלים .**

**תקנה 3ב**

**מוצע לקבוע, כי תושב בגיר המסכים להכללת טביעות האצבע במאגר, יאשר את הסכמתו באמצעות טופס הסכמה לפי הנוסח שבתוספת השניה.**

**תקנה 3ג**

מוצע לקבוע, כי תושב שנתן את הסכמתו להכללת טביעות האצבע במאגר הביומטרי, יוכל לבקש את מחיקת טביעות האצבע מן המאגר. התושב יוכל להגיש בקשה למחיקה כאמור בדרך של אישור בקשה בכתב לפי הנוסח שבתוספת השלישית , בד בבד עם מסירת מסמכי הזיהוי התקפים שבידו לעובד רשות האוכלוסין לצורך ביטולם והגשת בקשה להנפקת מסמכי זיהוי חדשים (בתוקף עד 5 שנים). בקשת המחיקה כאמור, וכן האמצעים או הנתונים הביומטריים שניטלו מהתושב באותו מועד, יועברו על ידי רשות האוכלוסין לרשות לצורך זיהוי ואימות זהות במאגר הביומטרי. התגלתה אי-התאמה, לא יונפק מסמך זיהוי ובו אמצעים או נתונים ביומטריים עד לסיום בדיקת הנושא ברשות האוכלוסין ויחולו הוראות תקנה 13 בשינויים המחוייבים.

**יוסבר, כי הנתונים המועברים לרשות על ידי רשות האוכלוסין והכוללים הן את תמונת הפנים והן את תמונות טביעות האצבע, מושווים מול כלל הנתונים השמורים במאגר וזאת לצורך זיהוי ואימות זהות. מטרת ההשוואה הינה לוודא כי הנתונים הביומטריים אינם נמצאים כבר במאגר תחת זהות אחרת מזהות המבקש.**

**ההשוואה מתבצעת באופן ממוכן על ידי מנועי השוואה הנמצאים בבסיסה של המערכת הביומטרית, ובמידה ומתגלה אי התאמה מועברים הנתונים לבדיקה על ידי בודק אנושי.**

במקרה שבו התגלתה התאמה ותוצאת הזיהוי מצביעה על כך שאפשר למחוק את תמונות טביעות האצבע ונתוני הזיהוי הביומטריים שהופקו מהן מהמאגר כמבוקש, הרשות תבצע מחיקה כאמור מהמאגר תוך 48 שעות ממועד קבלת בקשת המחיקה ברשות. במקרה בו ראה ראש הרשות כי מתקיימות נסיבות מיוחדות אשר אינן מאפשרות מחיקה במועד האמור, יאריך את התקופה בהחלטה מנומקת ובלבד שלא תעלה על 14 ימים ממועד קבלת בקשת המחיקה ברשות.

גיבוי נתונים הינו הליך סדור המקובל בגופים טכנולוגיים. התהליך כולל גיבוי של כלל מסד הנתונים של הרשות לניהול המאגר הביומטרי ותכליתו לאפשר, במקרה הצורך, שחזור מידע שנשמר בנקודות זמן שונות. מאחר שתהליך שליפת הנתונים לצורך מחיקתם מגיבויים אלה הינו תהליך ממושך המצריך מעורבות של מספר עובדים ותשומות אבטחת מידע, מחיקת תמונות טביעות האצבע והנתונים שהופקו מהן מכלל מסד הנתונים המגובה של המאגר יתבצע תוך 90 ימים. במקרה שבו מצא ראש הרשות כי מתקיימות נסיבות מיוחדות וחריגות אשר אינן מאפשרות מחיקה במועד האמור, יהיה רשאי הוא בהחלטה מנומקת ובאישור השר להאריך את התקופה ובלבד שלא תעלה על 60 ימים ממועד קבלת בקשת המחיקה ברשות.

ספירת הימים כאמור תכלול ימי עבודה בלבד.

**תקנה 3ד – הוראות מיוחדות לגבי קטין או אדם שמונה לו אפוטרופוס.**

**מוצע לקבוע הוראות מיוחדות לעניין קבלת הסכמה להכללת תמונות טביעות אצבע במאגר או בקשה למחיקתן מהמאגר (להלן – הסכמה או בקשה למחיקה) , מקטין או מאדם שמונה לו אפוטרופוס.**

 **קטין שמלאו לו 16 שנים, רשאי לתת הסכמה לצורך הכללת טביעות האצבע במאגר הביומטרי ולשם כך נדרשת הסכמה כפולה באמצעות אישור בכתב של טופס ההסכמה – הן ע"י המבקש והן ע"י נציגו. בעת הגיעו של קטין, שתמונות טביעות האצבע שלו הוכללו במאגר בהסכמה כאמור, לגיל 18, יפנה משרד הפנים לקטין בהודעה בדבר אפשרותו לבקש את מחיקת טביעות האצבע שלו מהמאגר הביומטרי; ככל יש בידי קטין שבגר מסמכי זיהוי בתוקף, יהיה עליו להחזירם לרשות האוכלוסין והם יבוטלו עם הגשת הבקשה למחיקה כאמור. בהתאם לחוק יונפקו עבורו מסמכי זיהוי בתוקף עד חמש שנים.**

**לעניין אדם שמונה לו אפוטרופוס מוצע לקבוע, כי נציגו יאשר בכתב הסכמה או בקשה וככל שאותו אדם מסוגל להבין בדבר, יאשר גם הוא נוסף על אישור נציגו.**

**לעניין בקשה למחיקה די יהיה באישור בכתב של הקטין או נציגו או האדם שמונה לו אפוטרופוס או נציגו , לפי העניין, ולא תידרש הסכמה כפולה.**

תקנה7– הוראת מעבר

**בהתאם לסעיף 21 (ב) לתיקון לחוק, מוצע לקבוע, כי תושבים שהסכימו לקבל מסמכי זיהוי ביומטריים** **בתקופת המבחן לפי סעיף 41 לחוק, יוכלו במשך תקופה של שנה וחצי החל מיום י"א בתשרי התשע"ח (1 באוקטובר 2017) לבקש את מחיקת תמונות טביעות האצבע והנתונים שהופקו מהן מהמאגר הביומטרי, זאת באמצעות חתימה על בקשה לפי הנוסח שבתוספת, לאחר מסירת מסמכי הזיהוי לצורך ביטולם והנפקת מסמכי זיהוי חדשים במקומם. מסמכי הזיהוי החדשים שיונפקו יהיו בתוקף עד חמש שנים. יצויין, כי תושבים שהסכימו לקבל מסמכי זיהוי ביומטריים** **בתקופת המבחן לפי סעיף 41 לחוק, יוכלו** **אף לאחר התקופה האמורה** **לבקש מחיקה כאמור, בכל עת באותו אופן שבו יוכלו תושבים שהסכימו לשמירת טביעות האצבע במאגר מיום התחילה לבקש מחיקה; תיחום הזמנים לתקופה של שנה וחצי כאמור, הינו לעניין הוראת סעיף 21(ב)(1) לחוק – עד לתום התקופה האמורה, לא תוכלנה משטרת ישראל, המשטרה הצבאית ורשויות הביטחון לקבל מידע מהמאגר הביומטרי.**

1. ס"ח התש"ע, עמ' 256. [↑](#footnote-ref-2)
2. ס"ח התשע"ז, עמ' 434 [↑](#footnote-ref-3)
3. ק"ת התשע"א, עמ' 1282; התשע"ה, עמ' 711. [↑](#footnote-ref-4)
4. ס"ח התשכ"ב, עמ' 120. [↑](#footnote-ref-5)